NARIADENIE KOMISIE (ES) č. 802/2006
z 30. mája 2006,
ktorým sa určujú prevodné koeficienty pre ryby rodov Thunnus a Euthynnus
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 26 ods. 3,
keďže:
(1)
Nariadenie Komisie (EHS) č. 3510/82 z 23. decembra 1982, ktorým sa určujú prevodné koeficienty pre ryby rodov Thunnus a Euthynnus (2) bolo opakovane (3) podstatným spôsobom zmenené a doplnené. V záujme jasnosti a prehľadnosti by sa malo toto nariadenie kodifikovať.
(2)
Každý rok sa určuje výrobná cena Spoločenstva pre ryby rodov Thunnus a Euthynnus, určených pre konzervárenský priemysel.
(3)
Je potrebné určiť aj prevodné koeficienty platné pre rôzne druhy, veľkosti a predloženia rýb rodov Thunnus a Euthynnus.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre výrobky rybného hospodárstva,
PRIJALA TOTO NARIADENIE:
Článok 1
Prevodné koeficienty platné pre rôzne druhy, veľkosti a predloženia rýb rodov Thunnus a Euthynnus sú uvedené v prílohe I k tomuto nariadeniu.
Článok 2
Nariadenie (EHS) č. 3510/82 sa zrušuje.
Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe III.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 30. mája 2006